CELEX: E2014P0007
Language: hu
Date: 2014-01-14 00:00:00
Title: Az EFTA Felügyeleti Hatóság 2014. január 14-én benyújtott keresete a Norvég Királyság ellen (E-7/14. sz. ügy)

28.5.2014   
            
            
               HU
            
            
               Az Európai Unió Hivatalos Lapja
            
            
               C 163/12
            
         Az EFTA Felügyeleti Hatóság 2014. január 14-én benyújtott keresete a Norvég Királyság ellen
   (E-7/14. sz. ügy)
   (2014/C 163/11)
   Az EFTA Felügyeleti Hatóság 2014. január 14-én keresetet nyújtott be az EFTA-Bíróságon Norvégia ellen. Az EFTA Felügyeleti Hatóságot (Rue Belliard 35, 1040 Brüsszel, Belgium) meghatalmazotti minőségben Xavier Lewis és Gjermund Mathisen képviseli.
   Az EFTA Felügyeleti Hatóság kéri, hogy az EFTA-Bíróság állapítsa meg a következőket:
   
               1.
            
            
               Norvégia azáltal, hogy hatályban tartotta azon nemzeti szabályait, amelyek értelmében a norvégiai lakosok által ideiglenesen Norvégiába behozott, külföldön nyilvántartásba vett, lízingelt gépjárművekre nézve a regisztrációs adó teljes összege megfizetendő, anélkül, hogy az adott személynek bármilyen joga lenne mentességre vagy visszatérítésre abban az esetben, amikor a járművet alapjában véve nem Norvégiában tervezik állandó jelleggel használni vagy tényszerűen nem így használják, nem teljesítette az EGT-megállapodás 36. cikke alapján fennálló kötelezettségét.
            
         
               2.
            
            
               Kötelezi a Norvég Királyságot az eljárás költségeinek viselésére.
            
         
      Jogi és ténybeli háttér, valamint hivatkozott jogalapok:
   
   
               —
            
            
               A norvég jogszabály értelmében a norvégiai lakosok által ideiglenesen behozott, külföldön nyilvántartásba vett autókra elvileg a teljes regisztrációs adót kivetik attól a pillanattól kezdve, hogy Norvégiában használják őket. Az EFTA Felügyeleti Hatóság azon az állásponton van, hogy ez ellentétes a szolgáltatások szabad mozgásának alapelvével. Fenntartja, hogy Norvégia eddig elmulasztotta azon szükséges jogalkotási intézkedések meghozatalát, amelyek biztosítják az EGT-megállapodás 36. cikkének való megfelelést.
            
         
               —
            
            
               Az EFTA Felügyeleti Hatóság benyújtja többek között, hogy az EGT-megállapodás 36. cikke kizárja bármely olyan nemzeti jogszabály alkalmazását, amely – objektív indok hiányában – akadályozza a szolgáltatásokat nyújtókat ennek a szabadságnak a gyakorlásában.